Olunaku lumu mu biseera eby’omusana, Wakibe yali atambulira mu nnimiro n’agenda agwa ku mapeera agatandise okwengera ku ttabi eriri waggulu ennyo. Kye yava aagamba nti, “Kino ky’ekintu ekinamponya ennyonta”. Yaddako emabega n’asinziira, kwe kudduka n’abuuka, naye ekinywa ky’amapeera teyakikwatako. Yaddamu n’akikola emirundi emirala esatu naye nga buteerere. Yaddamu era n’agezaako kubanga ekibala kyali kimusaaliza okulya, naye era yakomekkereza ng’alina kubivaako. Yavaawo nga munyiivu naye nga bw’agamba nti, “Kirabika amapeera ago gakaawa n’okukaawa.”